ট্রাম্পের রণদামামা কি সত্যিই যুদ্ধ প্রস্তুতি, না উত্তর কোরিয়া ও চীনকে ভয় দেখানো তা দেখার জন্য আমাদের হয়তো বেশি সময় অপেক্ষা করতে হবে না। ট্রাম্প যদি তার হঠকারী বুদ্ধি ত্যাগ না করেন, তাহলে আমার এই লেখাটি যুগান্তরের পাঠকদের চোখে পড়ার আগেই ট্রাম্প উত্তর কোরিয়ায় হামলা চালিয়ে বসতে পারেন। পিয়ংইয়ংও যে পাল্টা প্রতিশোধ নেবে তাতে সন্দেহ নেই। ট্রাম্পের হুমকির মুখে উত্তর কোরিয়ার মনোভাব আরও কঠোর হয়েছে। তারাও আমেরিকার দিকে তাদের সামরিক মাসল দেখাতে শুরু করেছে।